SBC

Το Social Business Channel (Κοινωνικό Επιχειρηματικό Κανάλι ή αλλιώς SBC) ήταν τηλεοπτικό κανάλι (αρχικά συνδρομητικό, μετέπειτα ελεύθερο και μέχρι το τέλος της λειτουργίας του διαδικτυακό) με έδρα το Νέο Ηράκλειο. Ξεκίνησε τον Δεκέμβριο του 2005 μεταδίδοντας πλήθος εκπομπών για το χρηματιστήριο, την οικονομία και την κίνηση στην Ελληνική και τη διεθνή αγορά. Με την έλευση του Ναυτεμπορική TV της ομότιτλης οικονομικής εφημερίδας τον Σεπτέμβριο του 2022, σταμάτησε να υφίσταται ως κανάλι συνεχίζοντας να λειτουργεί ως ιστοσελίδα.

Πιστοποίηση και διακρίσεις
Το SBC είχε πιστοποιηθεί σύμφωνα με το διεθνές πρότυπο της ISO 9001:2000 από τον διεθνή φορέα Βureau Veritas ενώ είχε διακριθεί από τον Πρόεδρο του Χρηματιστηρίου των Αθηνών Σπύρο Καπράλο κατά τη διάρκεια της πρώτης συνεδρίασης του ΧΑ του 2007. Επίσης, είχε πραγματοποιήσει συνεντεύξεις, που απασχόλησαν τα ΜΜΕ, όπως του διοικητή της ΤτΕ Γεωργίου Προβόπουλου, του επικεφαλής του ομίλου ASPIS (ΑΣΠΙΣ) Παύλου Ψωμιάδη, του πρώην υπουργού Οικονομίας Γιώργου Παπακωνσταντίνου, του Διευθύνοντος Συμβούλου της Hellas Sat Χριστόδουλου Πρωτοπαπά, του Δόκτωρ Ν. Καποσίτα κτλ.

Συνεργασίες
Συνεργαζόταν με τα εγκυρότερα παγκόσμια οικονομικά τηλεοπτικά δίκτυα, το Bloomberg και το Russia Today, ενώ προβαλλόταν σε όλες τις οθόνες του Χρηματιστηρίου Αθηνών.

Εμβέλεια

Επίγεια ψηφιακά και αναλογικά
Το SBC εξέπεμψε στα πρώτα χρόνια της λειτουργίας του και επίγεια αναλογικά ως περιφερειακός σταθμός στην Αττική, παίρνοντας πολλές φορές προσωρινή και όχι νόμιμη άδεια, συνάπτοντας από το 2005 μέχρι το 2018 διάφορες συνεργασίες με πολλά νόμιμα περιφερειακά κανάλια της Αττικής, σε σκοπό να βγάλει πρόγραμμα μέσα από επίγεια συχνότητα, δια της πλαγίας οδού, όπως με τα Local TV (τότε ενημερωτικού χαρακτήρα, νυν Nickelodeon Greece), Channel 9 (νυν One Channel), Κανάλι 10 (και αργότερα Sunny Channel νυν Alert TV), RTP Κέντρο Κορίνθου και το αλήστου μνήμης TV Θεσσαλονίκη, τα οποία κανάλια διέθεταν ορισμένο χρόνο μετάδοσης του προγράμματος τους, στο SBC.

Το Sunny Channel μάλιστα, παραβίαζε την ραδιοτηλεοπτική νομοθεσία και διαπράττοντας εμπορική διαχείριση και εκμετάλλευση του καναλιού από την εταιρεία του SBC κάτι που βάσει νόμου, απαγορεύεται αυστηρά, ενώ στα RTP Κέντρο και TV Θεσσαλονίκη, νομικά απαγορευόταν ρητά να το μεταδώσουν, επειδή παραβίασαν πολλές φορές την ραδιοτηλεοπτική νομοθεσία, έχοντας μάλιστα σε μεγάλο βαθμό απουσία αυτόνομου προγράμματος.

Αξιοσημείωτα περιστατικά επίγειας εμβέλειας του SBC
Στα πρώτα χρόνια λειτουργίας του, από το 2005 ως Satellite Business Channel καθώς εξέπεμπε και δορυφορικά, κάποιοι θεωρούσαν ότι είναι η συνέχεια του άλλοτε σταθμού εθνικής εμβέλειας Tempo TV, επειδή βγήκε ξαφνικά από την μέχρι τότε αναλογική συχνότητα του από τον Υμηττό (22 UHF), δυο χρόνια μετά το οριστικό κλείσιμο του, το 2003 (κάτι τέτοιο όμως δεν ισχύει, διότι τα δύο κανάλια, ήταν διαφορετικές εταιρείες).
Στο δεύτερο ξεκίνημα εξέπεμπε από δύο κέντρα εκπομπής της Αττικής, την Πάρνηθα (49 UHF) και τον Υμηττό (35 UHF) από όπου μεταδιδόταν το Local TV και παράλληλα από την παλιά συχνότητα του Tempo (22 UHF) που είχε παραχωρηθεί στην ΕΡΤ για να εκπέμψει το κανάλι της Βουλής και από την Αίγινα (50 UHF).
Στις 15 Ιουνίου 2010, η εκπομπή του SBC πραγματοποιείται μόνο διαδικτυακά έπειτα από απόφαση της ΕΕΤΤ να διακόψει την τηλεοπτική του μετάδοση από τον Υμηττό. Η διακοπή του σταθμού έφερε θύελλα αντιδράσεων από τηλεθεατές και επενδυτές, οδηγώντας μάλιστα στην ανεργία 80 εργαζομένους.
Στις αρχές Ιουλίου του ίδιου έτους, μετά την επικείμενη διακοπή του SBC από το Local TV ο δεύτερος σταθμός άλλαξε ιδιοκτησία και τη Δευτέρα 12 Ιουλίου επανήλθε στις παλιές του συχνότητες (35 και 49 UHF) και στο παλιό του όνομα, αναμεταδίδοντας τα προγράμματα του Nickelodeon. Μετά από δύο εβδομάδες και πέντε μέρες (31 Ιουλίου) πρώην στελέχη του σταθμού προχώρησαν σε συζητήσεις με το Channel 9 προκειμένου το SBC να εκπέμψει προσωρινά μέσω του δεύτερου καλύπτοντας το 30% του τηλεοπτικού χρόνου ενώ στις 3 Σεπτεμβρίου το Local TV μετατράπηκε στο σημερινό ελληνικό franchise του Nickelodeon. Εν τέλει, το Channel 9 αποφάσισε να εκπέμπει αντ' αυτού, πρόγραμμα με πρωτότυπες οικονομικές εκπομπές, τελούμενες από τα αναφερόμενα στελέχη και με επικεφαλής τον Παναγιώτη Μπουσμπουρέλη, ο οποίος είχε επίσης αποχωρήσει από τον σταθμό.
Στις 14 Ιανουαρίου 2013, η Ραδιοτηλεοπτικές Εκμεταλλεύσεις Jeronimo Groovy A.E. που κατέχει το περιφερειακό κανάλι Sunny Channel (νυν Alert TV), είχε υπογράψει σύμβαση με την SBC Α.Ε. για την εμπορική διαχείριση και εκμετάλλευση του καναλιού κάτι που βάσει νόμου, απαγορεύεται αυστηρά, ενώ το ίδιο το Sunny Channel, απέλυσε επίσης και όλο του το προσωπικό, ξεπερνώντας κάθε όριο, με το ΕΣΡ να ζητάει διευκρινήσεις. Ωστόσο, μετά από δύο εβδομάδες και πέντε ημέρες (2 Φεβρουαρίου), το SBC ξεκίνησε να εκπέμπει εκ νέου από τη συχνότητα του συγκεκριμένου καναλιού, αντικαθιστώντας το παράτυπα και όχι νόμιμα.
Από το Μάρτιο του 2013 έως και τον Ιούλιο του 2014 αναμεταδίδεται μέρος του προγράμματος του SBC στην Θεσσαλονίκη και την Κεντρική Μακεδονία από το τοπικό κανάλι TV Θεσσαλονίκη το οποίο έχει διακόψει την λειτουργία του.
Την 1η Αυγούστου 2014, το SBC εκπέμπει βάσει νόμου μόνο ψηφιακά μέσω της επίγειας πλατφόρμας της Digea από 13 κέντρα εκπομπής στην Αττική και την Εύβοια, ενώ έναν χρόνο αργότερα, η Digea μετά διέκοψε οριστικά την μετάδοση του SBC με αποτέλεσμα να επανέλθει αναγκαστικά το Sunny Channel, του οποίου το πρόγραμμα ήταν σε μεγάλο βαθμό υποβαθμισμένο προβάλλοντας παλιά προγράμματα και ατελείωτες ώρες τηλεμάρκετινγκ, το οποίο την άνοιξη του 2016 μετονομάστηκε στο σημερινό Alert TV, του οποίου το πρόγραμμα εμπλουτίστηκε και με δεκάδες ενημερωτικές εκπομπές οι οποίες υποστηρίζουν την ακροδεξιά.
Στις 8 Μαρτίου 2018 το ΕΣΡ δεν αναγνώρισε το δικαίωμα νόμιμης λειτουργίας του SBC δίνοντας εντολή στην Digea να διακόψει την επίγεια μετάδοση του, κάτι που έγινε το βράδυ της 20ής Ιουνίου. Ωστόσο ο σταθμός μεταδιδόταν διαδικτυακά και δορυφορικά μέσω της COSMOTE TV (θέση 654) όπου ήταν διαθέσιμο από τις 14 Δεκεμβρίου 2012 έως τις 25 Νοεμβρίου 2018 ενώ νωρίτερα από τις 8 Οκτωβρίου 2018 έως τα τέλη του 2022, το SBC αναμεταδιδόταν επίγεια από την συχνότητα του Attica TV σαν ένθετο πρόγραμμα το οποίο κανάλι επανήλθε στην πλατφόρμα από τις 13 Ιανουαρίου 2023 εκπέμποντας μια θέση πιο πάνω σε σχέση με την τελευταία περίοδο (653), όπως επίσης συστεγάζονταν τα χρόνια που συνεργάζονται έως τα τέλη τα 2022 όπου το Attica TV μετακομίζει στα Στούντιο Άλφα όπου συστεγάζεται με το Action 24 και με το παράρτημα του ΣΚΑΪ μέχρι και σήμερα.

Ιδιοκτησία
Στα τέλη του 1991 συστάθηκε η V.C.A. (Video and Computer Applications) Τηλεοπτικές και Κινηματογραφικές Επιχειρήσεις Ανώνυμος Εταιρεία ως συνέχεια της Ηλεκτρονικές Εφαρμογές Ε.Π.Ε. Ένας εκ των ιδρυτών είναι ο Ηλίας Κοπανίτσας, ο οποίος συμμετείχε ως μέτοχος και διευθυντής στο Tempo TV από το ξεκίνημα των οικονομικών προβλημάτων μέχρι το κλείσιμό του.

Στη θέση του Tempo εκπέμπει για μία εβδομάδα πειρατικό κανάλι με το όνομα Neo ενώ η VCA πριν τη λειτουργία του SBC κατέθεσε αίτηση για περιφερειακή άδεια. Το 2008, μετονομάστηκε σε SBC TV Τηλεοπτικές Επιχειρήσεις Ανώνυμος Εταιρεία και μεταφέρθηκε στις τωρινές της εγκαταστάσεις στο Νέο Ηράκλειο οι οποίες από τον Δεκέμβριο του 2022 έχουν ξηλωθεί παραμένοντας ωστόσο στην ίδια διεύθυνση και εν ενεργεία πλέον ως ιστοσελίδα. Ο Κοπανίτσας όμως δώρισε τον εξοπλισμό του σταθμού στο Ελληνικό Μουσείο Τηλεοπτικής Ιστορίας στην Χαλκίδα το οποίο εκτός του SBC διαθέτει μέρος του εξοπλισμού του Tempo TV.

Παραπομπές

Επίσημη ιστοσελίδα

Μέσα Μαζικής Ενημέρωσης της Αθήνας
Τηλεοπτικά κανάλια και σταθμοί οι οποίοι έκλεισαν το 2018